text: Seinasta fríggjadag var árliga tiltakið “Altjóða dagur” á “Haven of Peace Academy” (HOPAC) í høvuðsstaðnum í Tansania, Dar es-Salaam. Hetta er ein altjóða skúli, har millum annað Jóhannes Finnsson av Glyvrum arbeiðir sum lærari. Hann og konan Kristiana og lítli sonur teirra, Dánjal Óli, hava verið í trúboðaratænastu í Dar síðani august í fjør. Kristiana er uppvaksin í Kenja, har amerikansku foreldur hennara vóru trúboðarar.
text: #000003
text: Hesin altjóða dagur verður fyriskipaður fyri at hátíðarhalda fjølbroytta felagsskapin á HOPAC, tí meira enn 40 lond eru umboðað á skúlanum. Dagurin verður millum annað hildin við skrúðgongu, framførslum og lovsangi, sigur Jóhannes.
text: #000004
text: – Tað var nakað heilt serligt at koma saman á henda hátt at hátíðarhalda fjølbroytta felagsskapin á HOPAC, men eisini í takkargerð og bøn til Harran Gud, ið sameinir okkum.
text: #000005
text: Jóhannes greiðir frá, at “International Day”, sum er almenna enska heitið á degnum, er endabrakið av árliga tiltakinum “Pamoja Week”. Pamoja er swahili og merkir “saman”, ella meira nágreiniliga “at standa saman”. Frá mánadegi til hósdags verður ljós varpað á ymsu bakgrundirnar, ið næmingar og lærarar á HOPAC umboða. Tó ikki bara á ymiskleikan, men eisini á tað, ið sameinir okkum sum menniskju á einum so fjølbroyttum lærustovni.
text: #000006
text: – Í strembanini eftir at liva út eina bíbilska heimsáskoðan, kunnu starvsfólk, næmingar (og familjur teirra) standa saman, hóast tjóðskaparligar, mentanarligar og átrúnaðarligar munir, sigur Jóhannes at enda.
text: #000007
text: Í gjár, 2. páskadag, fór eitt PODAS-toymi við Norrønu til Íslands. Tey eru 8 fólk og skulu eftir ætlan vitja og virka á Eysturlandinum í 10 dagar. Á ferðini skipar toymið fyri sangløtu og andakt ...
text: #000019